**Muzeul muzelor**

*Lucia Eniu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Muzeul se-nalţă-n Olimp

pe un nor

respiră-n acorduri

se pierde în zbor

văzduhul îmbracă

de harfe în şoapte

revine-n lumină

se mistuie-n noapte

de muze musteşte

silfide arzânde

sub voaluri uitate

cochet renăscânde

cu trupuri de nimfă

de flori de măr ninse

păstorul le soarbe

privirile-aprinse

şi muzele-i cântă

păstorul suspină

în aer valsează

miros de verbină

muzeul în şarpe

se-nlănţuie-n gând

poetul tresare

în somnu-i născând.